( 239) 
personnage d'auctorité pour incontinent les faire départir 
sans y faire aultre dommage. 
Et s’il conuient mettre garnison de gens d'armes au- 
dict pays qu'il plaise à la bonne grâce de Mondit sei- 
gneur de mettre bon ordre que au regard à la foule des 
subiects ils sont comme destruits, lesdits gens d'armes ne 
fassent rancons, pilleries, composilion ou appatis comme 
ils ont faict ci deuant et encor font de présent et de plu- 
sieurs lieux dont journellement en viennent clameurs. 
Et pour plus amplement démonstrer la bénignité et 
clémence de Mondit seigneur le Duc de vouloir réduire 
tous ses pauvres subiects fugitifs et dispersés, de quelque 
estat et condition qu'ils soient,"qui en terme de quinze 
jours par luy préfix en ledict faict en l’obéissance de ceste 
ville de Nancy, n’ont venu obstant que les aucuns sont en 
loingtain pais et services des Seigneurs, en voyages et 
aultre part ou qu’ils n'ont sceu sa conqueste, et en y peult 
auoir de ceulx qui estant echappé des prisons des gens de 
son armée lesquels doubtant retourner en icelles ne sont 
venus, il plaise à sa bonne grâce ainsy qu'il a manifesté 
auec ses subiects et le pays eslargir deux ou trois mois, 
dedans lesquels les dessus dits puissent retourner fran- 
chement et seurement en son obéissance et recouurir 
leurs biens, et que Monseigneur le gouverneur ait puis- 
sance en l'absence de mon dit S' de réduire et recevoir 
tous les dessus dits sans en faire aucun renuoy. 
Plaiseencore à mondit Seigneur, donner grâce aux gens 
mariés dudit duché,soient hommes ou femmes, que la per- 
